open-index/open-wikipedia-markdown huggingface dataset:
Lihantarkastus

**Lihantarkastus** on lain mukaan säädettyä elintarvikevalvontaa. Lihantarkastusta tehdään teurastamoissa. Riistan- ja poronlihan tarkastuksista on omia säännöksiään. Kaikki myytäväksi tarkoitettu liha on tarkastettava. Tarkastaminen alkaa EU-säännösten mukaisesti tarkastamalla teuraaksi tarkoitettu eläin jo elävänä. Sairaiden eläinten teurastaminen ei ole sallittua. Suomessa ei ole enää niin sanottua sairasteurastusta. Lihantarkastusta tekevät teurastamoilla valtion palveluksessa olevat lihantarkastuseläinlääkärit avustajineen. Eri eläinlajit tutkitaan ohjeiden mukaisesti ja tarvittaessa otetaan näytteitä tarkempia tutkimuksia varten. Sioista otetaan trikiininäytteet. Kaikki kauppoihin päätyvä liha on siis tarkastettua. Tarkastuspakko ei koske suoramyyntiä, jos lihaa ostetaan suoraan tuottajalta eikä toimintaan liity säännöllistä liiketoimintaa. Tarkastuspakko koskee siis pieniäkin tilateurastamoita. 

Lihantarkastus on ennen kaikkea aistinvaraista: miltä ruho ja sisäelimet näyttävät, miltä ne tuntuvat. Epäilyttävistä ruhoista otetaan näytteitä, joista ensimmäisenä tutkitaan haju keittämällä lihaa. Yleensä epäilyttävistä ruhoista otetaan näytteet myös bakteriologisia tutkimuksia varten ja niiden valmistuminen kestää pari vuorokautta. Tarkastettava ruho on karanteenissa tutkimusten aikana. 

Uutena asiana lihantarkastuksessa on BSE (hullun lehmän tauti), joka omien sääntöjensä mukaisesti tutkitaan tietyn ikäisten nautojen aivonäytteestä. Lampailla on vastaava tutkimus. 

Lihantarkastus on ollut pitkään periaatteessa samanlaista, jos liha näyttää, haisee tai maistuu pahalta, sitä ei käytetä ravinnoksi. Jo Mooseksen kirjoissa on eräänlaisia lihantarkastusohjeita. Niin kauan kuin Suomessa ja muissa maissa teurastuttaminen tapahtui pienissä yrityksissä eikä eläimiä kuljetettu pitkiä matkoja, teuraseläimissä saattoi olla yksittäisiä vikoja mutta ne eivät yleensä aiheuttaneet laajoja sairastumia. Nykyisin kun teuraseläimiä kasvatetaan suurissa yksiköissä, kuljetetaan pitkiä matkoja teurastamoihin, lihaa pakataan ja säilötään, lihantarkastuksen ongelmat ovat toisenlaisia kuin aikaisemmin. Teurastamot ja tuottajajärjestöt käyttävät eläinten kasvatuksessa ja kuljetuksessa paljon erilaisia neuvontapalveluja, joiden ansiosta lihaa pystytään tuottamaan suurissakin yksiköissä turvallisesti. Tarttuvat eläintaudit ovat suurin uhka nykypäivänä kun ihmiset matkustavat paljon ja elintarvikkeitakin tuodaan ja viedään maasta toiseen.

## Aiheesta muualla
*Lihan valmistus ja myynti, Lihantarkastus,  Evira.fi
Västäräkit

**Västäräkit** (Motacillidae) on varpuslintuihin kuuluva heimo, johon kuuluu 7 sukua ja 68 lajia. Västäräkeille ominaista on pitkä keikutteleva pyrstö. Heimon linnut ovat pituudeltaan noin 15–18 cm ja ruumiinrakenteeltaan ne ovat hoikkia hyönteissyöjiä, jotka viettävät aikansa yleensä maassa. Ne munivat yleensä 5–6 pilkullista munaa pesäänsä. Suomessa västäräkkien heimosta ainoastaan kirviset (*Anthus*) ja västäräkit (*Motacilla*) pesivät kesällä ja ne muuttavat elo-lokakuussa takaisin Pohjois-Afrikkaan, josta ne palaavat huhtikuussa.

## Suvut ja lajit
### [[Afrikanvästäräkit]] (''Macronyx'')
 

### [[Kirviset]] (''Anthus'')

### [[Västäräkit (suku)|Västäräkit]] (''Motacilla'')

### Lajeja, joilla on oma sukunsa
*Keltakirvinen *Hemimacronyx chloris*
*Kultakirvinen *Tmetothylacus tenellus*
*Metsävästäräkki *Dendronanthus indicus*
*Sãotoménkerttu *Amaurocichla bocagei*

## Lähteet

## Aiheesta muualla
* Internet Bird Collection (videoita)
FN Five-seveN

**FN Five-SeveN** (myös **FN 5-7**) on belgialaisen asevalmistaja Fabrique Nationale de Herstalin valmistama itselataava pistooli.

## Yleistietoa
FN Herstal suunnitteli Five-seveNin yhdessä FN P90 -konepistoolin kanssa. Niiden käyttämä 5,7 × 28 millimetrin patruuna kehitettiin erityisesti läpäisemään luodinkestävät liivit. Patruunan luoti kykenee läpäisemään kevlar-liivit 300 metrin päästä ja sotilaskypärän 240 metrin päästä. Five-seveNin etuja ovat tulivoimaisuuden ohella tarkkuus, pieni rekyyli, poikkeuksellisen suuri lähtönopeus, kevyt paino ja poikkeuksellisen suuri 20 ammuksen lipas, jotka tekevät pistoolista hyvin luotettavan aseen. 

Vaikka jotkin erikoisjoukot, esimerkiksi Ranskan GIGN ja poliisin SWAT-yksiköt eri maissa käyttävätkin Five-seveNiä, pistooli ei ole ainakaan tällä hetkellä yleisesti suosittu ase.

## Aiheesta muualta
*Guns & Ammo -lehden artikkeli  
*American Handgunner Five-seveN/P90-artikkeli  
*FNH USA:n kotisivu  
*Modern Firearms – Five-seveN
Amiko Kobayashi

**Amiko Kobayashi** on kuvitteellinen henkilö Marvel Comicsin sarjakuvissa.

## Historia
Kun Japani joutui suurten lohikäärmeiden hyökkäysten kohteeksi, Ryhmä-X ja japanilainen sankari, Aurinkotuli, yrittivät tuhota ne. Taistelun aikana useat asunnot kuitenkin tuhoutuivat ja niistä useat olivat viattomien siviileiden. Yhdessä niistä asui Amiko äitinsä kanssa. Kun asunto tuhoutui, hänen äitinsä kuoli, mutta Amiko onnistui selviytymään ja Wolverine löysi hänet. Wolverine lupasi pitää huolta tästä pienestä tytöstä, mutta eläessään vaarallsita elämää, hän uskoi ettei sopisi isäksi Amikolle. Hän sitten antoi Amikon adoptoitavaksi, mutta tämä joutui huonoon perheeseen.

Kun Logan vuosia myöhemmin halusi käydä katsomassa Amikoa, hän ei saanut soittoaan perille ja päätti tutkia asiaa. Hän joutui surukseen huomaamaan millaiseen perheeseen Amiko oli joutunut ja vei tytön hyvän ystävänsä Yukion luokse.

Vaikka Yukio ei aluksi pitänyt ajatuksesta, hän otti Amikon huostaansa ja heistä tuli hyviä ystäviä vuosien aikana. Pelätessään Amikon joutuvan vaaraan, Wolverine pyysi Hopeasamuraita katsomaan hänen peräänsä. Hän teki tätä työtä hyvin, mutta joskus Amiko joutui Wolverinen vihollisten hyökkäysten kohteeksi. Kun Ase-X -organisaatio palasi toimintaan, Sapelihammas kaappasi Amikon ja melkein tappoi hänet Ase-X:n käskyjen vastaisesti. Ase-X kuitenkin paransi Amikon ja pyysi tätä anteeksi Loganilta.

Hiljattain Amiko sai tietää äitinsä kuuluneen Shosei-sotureiden sukuun ja viettää nyt aikaansa heidän seurassaan harjoitellen taistelulajeja tehdäkseen Loganin ylpeäksi itsestään.
Luis de Morales

**Luis de Morales** (1509–1586) oli espanjalainen, Badajozin kaupungissa Extremaduran itsehallintoalueella syntynyt taidemaalari. Hänet tunnetaan Kristus- ja madonnakuvistaan. Moralesilla oli tapana kuvata syvää ja palavaa uskonnollista tunnetta.

## Lähteet

## Aiheesta muualla
Reinin–Mainin–Tonavan kanava

**Reinin–Mainin–Tonavan kanava** eli Mainin–Tonavan kanava () on Saksan Baijerissa sijaitseva, vuonna 1992 valmistunut kanavareitti, joka ulottuu Mainzin kaupungista Itävallan rajalle saakka. Se yhdistää Reinin ja Tonavan joet. 

Kokonaisuudessaan kanavareitti on noin 677 kilometriä pitkä, josta Bambergista Kehlheimiin ulottuva Main–Tonava-kanavaosuus on noin 171 kilometriä.

## Merkitys

Kanava mahdollistaa kulkemisen vesiteitse Pohjanmereltä aina Mustallemerelle. Euroopan itä-länsisuunnassa kulkevan vesireitin tuloväylät sijaitsevat Rotterdamissa, Alankomaissa ja Constanțassa, Romaniassa.


Fuerth europakanal.jpg|Kanavaa Fürthin kaupungin lähellä.
Main-Donau-Kanal-Karte.jpg|Kanava kartalla tummansinisellä.
Bamberg (MS Dunav 3).jpg| Näkymä Bambergistä.
Fuerth Nuremberg City Langwasser from Alte Veste f w.jpg|Nürnbergissä kanava kulkee paikoin sillan päällä.


## Lähteet
Šumen

**Šumen** (, () on kaupunki Pohjois-Bulgariassa. Se on Šumenin alueen pääkaupunki. Vuosina 1950–1965 sen nimi oli **Kolarovgrad** Vasil Kolarovin mukaan. Kaupungin asukasluku on 93&nbsp;649 (2011).

Šumen sijaitsee 80 kilometriä länteen Varnasta vuoristoisella alueella. Tunnetuin maamerkki on Šumenin linnoitus.

## Lähteet

## Aiheesta muualla

*Šumenin nettisivut
Reinin–Marnen kanava

**Reinin–Marnen kanava** () on Ranskassa sijaitseva, vuonna 1855 valmistunut kanava. Se yhdistää Marnen ja Reinin, ja ulottuu Châlons-en-Champagnen kaupungin itäpuolelta Strasbourgin kaupunkiin saakka. Kanava on pituudeltaan noin 315 kilometriä.

## Kuvagalleria

Marne-Rhein-Kanal-04-Kanal-Schiffe-1995-gje.jpg
Marne-Rhein-Kanal-22-Lastkahn Uranus-1995-gje.jpg
Marne-Rhein-Kanal-34-Hafen bei Niderviller-1995-gje.jpg
Marne-Rhein-Kanal-40-Kanalbruecke-1995-gje.jpg
Marne-Rhein-Kanal-50-Schleuse bei Lutzelburg-1995-gje.jpg
Kanaltunnel Arzviller-04-1995-gje.jpg
Schleuse bei Rechicourt-06-1995-gje.jpg
Schiffshebewerk Saint-Louis-Arzviller-04-1995-gje.jpg
Schiffshebewerk Saint-Louis-Arzviller-06-1995-gje.jpg
Canal_de_la_Marne_au_Rhin_tunnel_Niderviller.jpg


## Lähteet
Steve Harper

**Stephen Alan Harper** (s. 14. maaliskuuta 1975 Easington, Englanti) on englantilainen jalkapallomaalivahti, joka edustaa Englannin Valioliigassa pelaavaa Newcastle Unitedia.

## Pelaajaura
Harper siirtyi Newcastleen alasarjaseura Seaham Red Starista kesällä 1993. Hän pelasi ensimmäisinä vuosinaan lähinnä lainasopimuksella alemmilla sarjatasoilla Bradfordissa, Gatesheadissa, Stockport Countyssa, Hartlepool Unitedissa ja Huddersfield Townissa. Ensimmäisen ottelun Newcastlen edustusjoukkueessa Harper pelasi marraskuussa 1998.

Harper oli pitkään Newcastlen varamaalivahti. Hänen tullessaan seuraan ykkösmaalivahti oli Pavel Srníček, ja myöhemmin Shaka Hislop ja erityisesti 1997 Newcastleen siirtynyt Shay Given olivat Harperin edellä. Kauden 1999–2000 Harper aloitti ykkösmaalivahtina, mutta sen jälkeen Given valtasi paikan itselleen ja Harper pelasi vain seitsemän liigaottelua seuraavan kuuden kauden aikana. Kaudella 2006–2007 hän sai taas peliaikaa Givenin loukkaannuttua ja pääsi pelaamaan säännöllisesti myös seuraavalla kaudella. Kaudella 2008–2009 Harperista tuli vihdoin Newcastlen ehdoton ykkösmaalivahti, kun Given siirtyi Manchester Cityyn helmikuussa 2009.

## Lähteet

## Aiheesta muualla
*Profiili Newcastle Unitedin sivustolla 
*Steve Harperin pelaajatilastot
Hackney

**Hackney** on brittiläinen lämminverinen hevosrotu, joka tunnetaan ennen muuta hyvänä vaunuhevosena. Rotu kehitettiin 1700–1800-luvulla, ja rotuyhdistys *Hackney Horse Society* on pitänyt sen kantakirjaa vuodesta 1833. Hackneyt polveutuvat sittemmin sukupuuttoon kuolleista norfolkinravureista. Hackneyt on jalostettu nimenomaan ajohevosiksi ja tunnetaan sitkeydestään ja kyvystään ravata kovaa vauhtia pitkiä matkoja.

Rodun nimi tulee Lontoon samannimisestä kaupunginosasta. Pienellä alkukirjaimella kirjoitettuna englanninkielinen *hackney* viittaa myös yleisesti tavallisiin ratsu- ja ajohevosiin.

Hackneytä kasvatetaan saman rodun sisällä sekä hevos- että ponikokoisena: **hackneyponi** on säkäkorkeudeltaan korkeintaan 142&nbsp;cm, hackney 142–168&nbsp;cm. Hackneyt ovat lähinnä mustia, ruunikoita tai rautiaita. Hyväksytyt väritykset ovat yksivärisiä, mutta valkoisia merkkejä (kohtuullinen sabinokirjavuus) suvaitaan. Hackneyllä on kaunis, joskus hieman kyömy pää, kapea ja siro turpa, suuret silmät, pienet korvat, pitkä kaula, tiivis runko, korkealle kiinnittynyt häntä, voimakas takaosa sekä hyvämuotoiset kaviot. Hackneyn liikkeet ovat näyttävät, matkaavoittavat ja vaivattoman oloiset.

## Aiheesta muualla

*Hackney Horse Society 
*Hackney ja hackneyponi Hevosmaailma.netissä
Ilari Nummi

**Ilari Nummi** (s. 6. tammikuuta 1961) on suomalainen elokuva- ja teatteriohjaaja. Nummi valmistui elokuvaohjaajaksi Taideteollisesta korkeakoulusta ja laajensi toimintansa teatteriin jo opiskeluaikanaan. Alkuvuodesta 2007 hänestä tuli Tampereen yliopiston ensimmäinen teatteritaiteen tohtori opinnäytetyöllä *Audiovisuaalinen draama. Metodina vuorovaikutus*.

Nummen esikoiselokuva *[[Kauhun millimetrit]]* (1992) on myös toistaiseksi jäänyt hänen ainoaksi pitkäksi elokuvakseen. Se on harvinaislaatuinen suomalainen kauhuelokuva nuoresta naisesta, jonka ympärillä tapahtuu outoja asioita. Elokuvan käsikirjoitti Nummen veli Markus Nummi. 

Ilari Nummi on runoilija Lassi Nummen poika.

## Lähteet

## Aiheesta muualla
* 
*
Analyytikko

**Analyytikko** on talouden alan ammatti. Analyytikon työhön kuuluu talouden ilmiöiden ja yritysten seuraamista sekä niiden tulevaisuudennäkymien ennustamista. Analyytikko muun muassa pohtii eri tekijöiden vaikutuksia yritysten pörssikursseihin, ja tekee analyysiensä perusteella osto- ja myyntisuosituksia eri yrityksistä. 

Analyytikkoja työskentelee muun muassa pankeissa ja pankkiiriliikkeissä. Tyypillisesti analyytikolla on akateeminen korkeakoulututkinto kauppatieteiden alalta (esimerkiksi kauppatieteiden maisteri). 

Analyytikon vaihtoehtoisia ammattinimikkeitä ovat muun muassa **valuuttastrategi**, **korkoanalyytikko**, **sijoitusanalyytikko** ja **toimiala-analyytikko**.

## Lähteet

## Aiheesta muualla
* Ammatin esittely työministeriön sivulla
* Lehtiartikkeli: Sijoitusanalyytikko haalii heikot signaalit
* Taloussanomat: Älä usko analyytikkoa
Galina Ustvolskaja

**Galina Ivanovna Ustvolskaja** (, 17. kesäkuuta 1919 Pietari – 22. joulukuuta 2006 Pietari) oli venäläinen taidemusiikin säveltäjä.

Ustvolskaja syntyi Pietarissa. Hän opiskeli Pietarin konservatoriossa 1937–1947 ja sai sävellyksenopetusta Dmitri Šostakovitšilta. Šostakovitš oli vakuuttunut siitä, että hänen sävellyksensä tulisivat olemaan menestyksiä. Šostakovitš kosi oppilastaan kahdesti 1950-luvulla, ensimmäisen vaimonsa kuoltua ja toisen avioliittonsa hajottua. Ustvolskaja kuitenkin avioitui itseään parikymmentä vuotta nuoremman oppilaansa Konstantin Bagreninin (ent. Makuhin) kanssa vuonna 1966.

Pitkään Ustvolskajan teoksista esitettiin ainoastaan isänmaallisia lauluja virallisissa tilaisuuksissa. Neuvostoliiton hajoamisen aikaan ainoa hänen yleisesti esitetty teoksensa oli viulusonaatti vuodelta 1952. Nyttemmin hänen teoksiaan on myös levytetty yhä enemmän.

Ustvolskaja oli tyyliltään modernisti. Hänen tuotantoonsa kuuluu mm. viisi sinfoniaa, useita pianosonaatteja ja kamarimusiikkia. 

Ustvolskaja kuoli 87-vuotiaana 22. joulukuuta 2006.

## Lähteet
Carman

**Carman** voi tarkoittaa:

* Carman, irlantilaisessa mytologiassa esiintyvä jumalatar
* Carman, *Carmelo Dominic Licciardello* (1956–2021), italialaisamerikkalainen laulaja
* Carman, paikkakunta Manitobassa Kanadassa
* CSXT Carman Subdivision, rautatieosuus Schenectady–Rotterdam, New York, Yhdysvallat
* Carman tai *Čarman*, sukunimi:
** Anja Čarman (s. 1985), slovenialainen uimari
** Mike Carman (s. 1988), yhdysvaltalainen jääkiekkoilija ja jääpalloilija
** Patrick Carman (s. 1966), yhdysvaltalainen kirjailija
Uimarin olkapää

**Uimarin olkapää** on olkanivelen rasitusvamma, joka on yleinen uimareilla. Se syntyy, kun kiertäjäkalvosin joutuu jatkuvasti ahtaassa paikassa altistumaan jatkuvalle rasitukselle vapaauinnissa tai selkäuinnissa. Seurauksena saattavat olla huonosti paranevat rasitusvammat, joiden hoito on vaikeaa. Kuntouimareille on apua kortisonista, mutta kilpaurheilijan tulee käyttää sitä harkitusti, ainoastaan poikkeustapauksissa. 

## Aiheesta muualla

* Uimaliitto: Uimarin olkapää - faktaa, ei fiktiota! (pdf-tiedosto)
* Uimaliitto: Uimarin olkapää osa II Olkapään kiputilat ja toimintahäiriöt (pdf-tiedosto)
* Lisätietoa uimarille yleisistä vammoista
Misa Nirhamo

**Misa Nirhamo** (s. 1970 tai 1971) on suomalainen näyttelijä ja ohjaaja. Nirhamo näytteli Janne Mäkimaata Yle TV1 -kanavan *[[Kotikatu]]*-sarjassa vuosina 1995–2012. Näyttelemisen ohella hän toimi välillä myös sarjan ohjaajana. Nirhamo on esiintynyt nuorena erinäisissä teattereissa kuten helsinkiläisessä Kellariteatterissa. Hän on valmistunut näyttelijäksi vuonna 1995 Tampereen yliopiston teatterityön tutkinto-ohjelmasta eli Nätystä.

*Kotikadun* jälkeen Nirhamo aloitti oikeustieteen opinnot avoimessa yliopistossa. Hän on toiminut laillistettuna kiinteistönvälittäjänä.

## Filmografia

## Lähteet

## Aiheesta muualla
* 
*
Carman (Manitoba)

**Carman** on 2&nbsp;880 asukkaan (2006) kaupunki Manitoban provinssin eteläosassa Kanadassa. Se sijaitsee Provincial Highway 3:n varrella, lähellä Winklerin kaupunkia, noin 70 kilometriä lounaaseen Winnipegistä.

Kaupungissa sijaitsee Manitoban yliopiston campusalue sekä useita majoitusliikkeitä, mukaan lukien motelli Oxbow Inn. 

Tunnetuin Carmanista kotoisin oleva henkilö lienee NHL-maalivahti Ed "Eddie the Eagle" Belfour. Myös elokuvanäyttelijä Jack Carson sekä Kanadan purjehdusolympiajoukkueen valmentaja Kelly Hand ovat kotoisin Carmanista.

25. heinäkuuta 2007 Carmanin kaupungissa mitattiin Kanadan kaikkien aikojen korkein lämpötila, 53,0&nbsp;°C kosteusindeksin kanssa.

## Kulttuuri ja urheilu

Kaupungissa on uudehko curlinghalli sekä 18-reikäinen avoin golfkenttä. Carman järjestää vuosittain taidetapahtumia, joista osa on laajalti tunnettuja. Vuosittain elokuun alussa kaupungissa järjestetään viulunsoiton *Winston Simpson Fiddle Festival*. Maalis–huhtikuussa kaupunki toimii *Tempo, Festival of the Arts* -tapahtuman isäntänä. 

Eräs Manitoban vanhimmista kuoroista, 40-jäseninen Sonatrice Singers, on kokoontunut Carmanissa jo yli kolmen vuosikymmenen ajan. Kuoro on voittanut hopeaa ja pronssia Kanadan *Choralfest Canada* -tapahtumassa sekä saanut kunniamainintoja. 

## Maatalous

Laaja maataloussektori käsittää muun muassa Aubin Nurseries -puutarhan, joka jalostaa ja markkinoi pensaita ja puuntaimia. Toinen kasvitarha on Vanderveens Greenhouses, joka markkinoi yksivuotisia kasveja. 

## Lähteet
VX

**VX** on erittäin myrkyllinen hermokaasu ja sitä pidetään yhtenä maailman tappavimmista kemiallisista aseista. Se on myrkyllisin ihmiskunnan keksimistä aineista, ja Yhdistyneet kansakunnat on luokitellut VX-kaasun joukkotuhoaseeksi. VX on noin 300 kertaa tehokkaampi myrkky kuin esimerkiksi ensimmäisessä maailmansodassa käytetty fosgeeni (COCl2).

VX-kaasu keksittiin vuonna 1952 Imperial Chemical Industriesin laboratorioissa Isossa-Britanniassa, kun kemisti Ranajit Ghosh löysi uudenlaisen hermokaasun ja nimesi sen O-etyyli-S-2-di-isopropyyliaminoetyylimetyylifosfonotiolaatiksi. Imperial Chemical Industries yritti valmistaa ainetta kaupallisiin tarkoituksiin, kunnes VX osoittautui ihmiselle hengenvaaralliseksi ja yhtiö myi hermokaasun kaavan Yhdistyneen kuningaskunnan armeijan tutkimuslaitokselle Porton Downille vuonna 1954. Vuonna 1956 Yhdistynyt kuningaskunta luokitteli VX-kaasun kemialliseksi aseeksi, ja vuonna 1958 maa myi kaasun kaavan edespäin Yhdysvaltoihin vastineeksi yhdysvaltalaisten toimittamille tiedoille ydinaseiden vaikutuksista. Yhdysvallat aloitti VX:n massatuotannon vuonna 1961, kunnes vuonna 1993 Yhdistyneet kansakunnat julisti VX:n joukkotuhoaseeksi ja kielsi sen valmistuksen. Yhdysvallat ja Venäjä ovat aloittaneet VX-kaasuvarastojensa hävittämisen. Helmikuussa 2017 Kim Jong-unin veli murhattiin todennäköisesti käyttäen VX-kaasua. Raportin mukaan VX-kaasua löytyi murhatun silmistä.

## Lähteet

## Aiheesta muualla

* PubChem: Phosphonothioic acid, methyl-, S-(2-(bis(1-methylethyl)amino)ethyl) O-ethyl ester 
*Material safety Data Sheet: VX (englanniksi)
* The Comparative Toxicogenomics Database (CTD): VX-agent
Karl Granit

**Karl Granit** (3. elokuuta 1857 Kuopio – 27. toukokuuta 1894 Kuopio) oli suomalainen insinööri ja valokuvaaja. Kuopion kappalaisen August Fredrik Granitin ja Johanna Elisabet Granitin yhdeksänlapsisen perheen kolmantena syntyneen Granitin kohtalo on ollut jäädä nimekkäämmän ammattilaiskollegan Victor Barsokevitschin varjoon muun muassa sen takia, että paljon hänen otoksiaan on kulkeutunut Barsokevitschin laatikoihin. Vielä 1990-luvulla Granitin kuvia on esitelty vahingossa julkaisuissa Barsokevitschin otoksina.

Granit pääsi ylioppilaaksi Kuopion lyseosta 1876 ja suoritti insinööritutkinnon Polyteknillisessä opistossa 1880. Hän oli koulutukseltaan koneinsinööri, mutta hän opiskeli lisäksi Helsingin yliopistossa filosofian kandidaatin tutkintoa varten ja valokuvauksen lisäksi hän harrasti muitakin kuvataiteita.

Kuopion seudun maisemakuviensa ohella Granit on tunnettu Lappi-aiheistaan vuosina 1882–1884 tehdyltä meteorologiselta tutkimusretkeltä Sodankylään ja Inariin. Myöhemmin Granit keskittyi kuvaamaan paikallisia maisemia, asumuksia ja ihmisiä. Karl Granit kiersi 1880-luvun loppupuolelta vuoteen 1893 saakka kuvaamassa osaksi samoilla paikoilla kuin ajan tunnetuimmat valokuvaajat kuten I. K. Inha ja Daniel Nyblin: Kuopiossa, Nilsiässä, Maaningalla, Heinävedellä, Vaajasalossa ja Rautalammilla ja kuvasi maisemia muun muassa Kuopion Taivaanpankolta ja Pisalta.

Granit kuoli 36-vuotiaana keuhkotautiin. Hänen veljiään olivat kunnallisneuvos Bruno Granit-Ilmoniemi ja sukututkija Eeli Granit-Ilmoniemi.

## Lähteet
* 
* Jantunen, Pirjo, Jämsén, Kari (kuvankäsittely): Karl Granit (1857-1894): kulkija maisemassa. Valokuvia – Photographs 

## Kirjallisuus
* 

## Aiheesta muualla
* Suomen valokuvataiteen museo
IF Finströms Kamraterna

**IF Finströms Kamraterna** (**IFFK**) on jalkapalloseura ahvenanmaalaisesta Finströmin kunnasta. Seuran miesten edustusjoukkue pelaa Suomen neljänneksi korkeimmalla sarjatasolla Kolmosessa, jonne se putosi kaudeksi 2009. Tosin nykyään miesten edustusjoukkue pelaa nimellä FC Åland, koska joukkue on yhteinen Sunds IF:n, Hammarlands IK:n ja IF Framin kanssa. IFFK on IFK Mariehamnin jälkeen Ahvenanmaan toiseksi menestynein jalkapalloseura voitettuaan muun muassa Ålandscupenin useita kertoja. Seuran kotikenttä on Markusböle. IFFK:n ehkä tunnetuin kasvatti on Daniel Sjölund.

IFFK pelasi 1960- ja 1970-luvulla muutaman kauden (1965 ja 1968–1971) Suomensarjassa, joka oli tuolloin toiseksi korkein sarjataso. Silloin seura oli kiistatta maakunnan ykkönen.

## Lähteet

## Aiheesta muualla
*Seuran sivusto
Ed Starink

**Eduward ”Ed” Starink** (s. 17. joulukuuta 1952 Apeldoorn) on alankomaalainen muusikko. Hän teki vuosina 1983–1998 cover-versioita syntetisaattorimusiikista.

Starink on itsekin säveltänyt musiikkia. Hän on julkaissut seitsemän syntetisaattorialbumia, joita on hänen levyillään *Synthetiseur – les plus grands themes* 4, 8, 9, 10, 11 ja 12. Lisäksi myös *Synthesizer greatest* -sarjan levyillä on muutama hänen teostaan. 

Starink aloitti jo varhain pianon soittamisen ja on lähinnä oma-aloitteisesti kiinnostunut eri instrumenteista. Vuonna 1965 ollessaan vain 13-vuotias hän soitti The Beach Boys -bändin taustalla Hammond-urkuja. David Bowien taustalla hän on myöhemmin soittanut syntetisaattoria. 1970-luvulla hän soitti Gamma-nimisessä jazz-rock-yhtyeessä kitaraa, bassoa ja pianoa poikkihuilua sekä Hammondia että syntetisaattoreita. Yhtye ehti julkaista kaksi levyä *Alpha* vuodelta 1973. 

Hänen julkaisi ensimmäisen syntetisaattorilevynsä *[[Cristallin]]* vuonna 1981, josta teki myöhemmin vuonna 1991 uudelleen soitetun *Retrospection*-nimisen albumi. *Retrospection* sisältää myös hänen vuonna 1983 tekemiään kappaleita, joista kappaleen *Big Brother Suite* aiheena on George Orwellin romaani *[[Vuonna 1984]]*.

1980-luvulla Starink perusti ensin studion nimeltä Star Inc. vuonna 1982 ja neljä vuotta myöhemmin levy-yhtiön. Hän on keskittynyt syntetisaattorin sijasta muunlaiseenkin musiikkiin. London Starlight Orchestra ja Singers olivat suuria kokoonpanoja, joissa hän oli mukana myös tuottajana. Syntetisaattorimusiikki sai jalansijaa vasta 1980-luvun lopulla. Toinen albumi *[[Inner spirits]]* julkaistiin vuonna 1985. Albumi sisältää myös Orwellin *1984*-kirjasta kappaleen *Julia 1984*. Vuonna 1993 hän julkaisi kaksi albumia, ensimmäinen *Seasons* ja toinen *The Synthfony album*, jonka viimeinen kappale on sama kuin Seasonsinkin, mutta sovitus on erilainen. Vuonna 1996 Starink julkaisi *Digi-lite*-nimisen albumin, jonka kappaleet ovat osittain vanhoja uudella sovituksella. Samana vuonna ilmestyi *Flush*-niminen single, joka sisältää kaksi aiemmin kuultua kappaletta uudelleen sovitettuina. Starink muutti studionsa Hollannista Etelä-Ranskaan vuonna 1998. Starink on tekemässä uutta albumia nimeltä *Universum*.

Starinkin omat albumit eivät ole koskaan olleet kaupallisesti menestyneitä. Hän ei ole siten saanut tunnettavuutta, vaikka hänen taiteilijanimensä ja studionsa Star inc. ovatkin tunnettuja. Jopa joissakin levytyksissään (Synthesizer spectacular ym.) lukee kannessa Synthesized By Star inc. muttei hänen omaa nimeään.
Veli-Pekka Laitinen

**Veli-Pekka Laitinen** (s. 30. lokakuuta 1976 Hämeenlinna) on suomalainen jääkiekkoilija, pelipaikaltaan puolustaja.

Laitinen pelasi kaudet 1993–1997 HPK:ssa, mutta pääosin kuitenkin juniorijoukkueessa. Syksyllä 1997 mies siirtyi Vaasan Sportiin pelattuaan sitä ennen HPK:ssa 3 ottelua SM-Liigassa.

Kaudeksi 1998–1999 Laitinen siirtyi Pelicansin miehistöön ja oli nostamassa lahtelaiset SM-liigaan. Laitista pidetäänkin Lahdessa yhtenä parhaimpina pelaajahankintoina ikinä. Mies kehittyi Lahdessa nopeasti ja nousi heti SM-liigankin huippupuolustajien joukkoon.

Kauden 2000–2001 alkupuolella Laitista vaivasi kuitenkin ikävä vamma, mutta tästä toivuttuaan sama vahva tahti jatkui Pelicans-puolustajan otteissa. Kauden päätteeksi Laitisen tehotilastoon kirjattiin lukema +14 joka oli ylivoimaisesti joukkueen paras.

Kesällä 2002 Laitinen  siirtyi Ruotsin Elitserienin Brynäsiin. Kaksi kautta riittivät Laitiselle ja tämän jälkeen mies palasi lähtöruutuunsa Hämeenlinnaan, jossa kuitenkaan kausi ei alkanut kovinkaan kaksisesti ja vaikeudet jatkuivat läpi kauden. 

Kausi 2005–2006 oli Laitiselle ja HPK:lle mestaruuskausi ja se sujui myös Laitisen osalta paremmin. Mies oli joukkueen tärkeimpiä puolustajia koko kauden.

Hienon kauden jälkeen HPK halusi jatkaa palveluitaan Laitisen kanssa ja he sopivat Veli-Pekan kanssa vuoden jatkosopimuksen. Kaudeksi 2007–2008 Laitinen valittiin HPK:n kapteeniksi, mutta koko joukkueen suoritus jäi pettymykseksi. Seuraavalle kaudelle Laitinen ei löytänyt seuraa, ennen kuin teki lyhyen sopimuksen Ruotsin HV71:n kanssa. Laitinen kuitenkin palasi pian Suomeen, tällä kertaa Rauman Lukkoon jossa pelasi kauden loppuun.

## Saavutukset
* Suomen mestaruus 2006, HPK
* 9 A-maaottelua (1+2)

## Seurat
* Vaasan Sport, Mestis
* Pelicans, Mestis, SM-liiga
* Brynäs,HV-71 Elitserien
* HPK, Lukko Rauma, SM-liiga

## Lähteet
* 
* 

## Aiheesta muualla
*Laitinen Jatkoaika.com:in sivustolla
Liisa Peltonen

**Liisa Peltonen** (s. 31. toukokuuta 1975 Hyvinkää) on suomalainen näyttelijä, joka muistetaan Maalaiskomedioista. Liisa Peltonen on palkittu Aku-patsaalla.

## Filmografia
* 1997 Ota ja omista - asunnonmyyjä
* 1999 Vaarallinen kevät - Liisa
* 2001 Mooseksen perintö - Eija
* 2002 Hovimäki - Sepän emännän sisar Ida, kartanon navettapiika
* 2002 Thilia Thalia - kilpailija
* 2004 Tie Eedeniin - Sairaanhoitaja Ahvonen
* 2005 Rakastuin mä luuseriin - ruotsin opettaja
* 2006 Mogadishu Avenue - kassatyttö
* 2006 Turvetta ja timantteja - Eija

## Lähteet

## Aiheesta muualla

*
Andy Dill

**Andy Dill** (12. lokakuuta 1963 – 6. joulukuuta 2006) oli yhdysvaltalainen homopornoelokuvien näyttelijä ja tuottaja. 

## Elämäkerta
Dill syntyi Port Washingtonissa, New Yorkin osavaltiossa. Hän asui Iowassa ja Las Vegasissa ennen asettumistaan San Franciscoon, Kaliforniaan. Dill aloitti uransa aikuisviihdealalla 2002, jota ennen hän oli työskennellyt PR-alan parissa ja journalistina. 

Andy Dill kuoli San Franciscossa 6. joulukuuta 2006 aivokalvontulehdukseen vietettyään pari päivää sairaalassa. Hän oli 39-vuotias.

Dill perusti Dill Media -yhtiön, ja hänen elokuviaan olivat mm. *There Goes the Neighbourhood*, *Packers*, *Bustin' Ass*, *Gay Dreams 2*, *Face Ryders* ja *Butthole Buffet*. Dillillä oli ranskalaisia ja italialaisia sukujuuria ja hän oli parisuhteessa miehen kanssa.

## Lähteet
Abdoulaye Méïté

**Abdoulaye Méïté** (s. 6. lokakuuta 1980 Pariisi) on Ranskassa syntynyt norsunluurannikkolainen jalkapalloilija, joka on edustanut Veikkausliigassa pelaavaa Seinäjoen Jalkapallokerhoa. Hän on pelipaikaltaan puolustaja.

## Ura
Méïté aloitti uransa vuonna 1998 ranskalaisessa Red Starsissa. Kahden Stars-kauden jälkeen hän siirtyi Marseilleen, jossa pelasi vuosien 2000–2006 välillä 116 Ranskan pääsarjan Ligue 1:n ottelua, tehden yhden maalin. 18 kuukauden spekulaatiot Méïtén siirtymisestä englantilaiseen Boltoniin päättyivät 14. heinäkuuta 2006, kun seura julkisti sopimuksen norsunluurannikkolaisen kanssa. Pelattuaan Boltonissa vuodet 2006–2008 hän siirtyi West Bromwichiin, jossa pelasi vuodet 2008–2011. Kauden 2011–2012 Méïté edusti Ligue 1:n Dijonia. Maaliskuussa 2013 hän teki sopimuksen suomalaisen Hongan kanssa. Méïté valittiin Veikkausliigan kuukauden pelaajaksi elokuussa 2013.

Tammikuussa 2014 Méïté allekirjoitti kauden 2013-2014 loppuun kestävän sopimuksen Englannin mestaruussarjan Doncaster Rovers FC:n kanssa. Kauden jälkeen hän siirtyi Kreikan Superliigan OFI Kreetaan. Méïté oli joukkueessa vain puoli vuotta, ja hän siirtyi tammikuussa 2015 Skotlannin valioliigan Ross County FC:n riveihin pelaamatta kuitenkaan otteluakaan joukkueessa. Helmikuussa 2016 julkistettiin Méïtén paluu Suomeen ja Veikkausliigaan. Tällä kertaa joukkueena oli hallitseva Suomen mestari, SJK, jonka kanssa hän solmi kauden mittaisen sopimuksen.

Norsunluurannikon maajoukkuetta Meïté on edustanut 50 kertaa. Hän oli mukana MM-joukkueessa vuoden 2006 MM-kisoissa, jossa hän pelasi kahdessa ottelussa.

## Saavutukset
*2004 UEFA-cupin finalisti (Olympique de Marseille)
*2005 Intertoto-cupin voitto (Olympique de Marseille)
*2006 Ranskan cupin finalisti (Olympique de Marseille)

## Lähteet
*Profiili soccerbase.comin sivustolla 

### Viitteet
FIMIC

**Suomalaisen musiikin tiedotuskeskus Fimic** oli yhdistys, jonka tehtävänä oli edistää suomalaista musiikkia. Yhdistyksen jäsenorganisaatioita olivat Musiikkituottajat – IFPI Finland, Suomen musiikkikustantajat, Suomen Muusikkojen Liitto,  Suomen Säveltäjät, Säveltäjäin tekijänoikeustoimisto Teosto sekä Säveltäjät ja Sanoittajat Elvis. Yhdistys oli toiminnassa vuoden 2010 alusta, sitä ennen Suomalaisen musiikin tiedotuskeskus oli osa Teosto ry:tä.

Vuonna 2012 Fimic ja Music Export Finland yhdistettiin Music Finland -nimiseksi järjestöksi.

Fimicin tehtävänä oli lisätä suomalaisen musiikin tunnettuutta ja esityksiä muun muassa jakelemalla nuotteja, tuottamalla julkaisuja sekä tiedottamalla. Se osallistui musiikin alan tärkeimpiin messu- ja kongressitapahtumiin kaikkialla maailmassa yhteistyössä suomalaisen musiikkiteollisuuden kanssa. Lisäksi se toimi koordinoijana, alullepanijana ja yhteistyökumppanina monissa erityishankkeissa kuten erilaisissa vientitapahtumissa. Se tarjoaa myös konsultaatioapua festivaalien ja konserttien ohjelmistojen suunnittelussa.

Fimic ylläpiti maailman suurinta suomalaisen musiikin nuottikokoelmaa ja huolehti nuottimateriaaleihin liittyvistä informaatiopalveluista. Nuotisto välitti suomalaisten säveltäjien kustantamattomia teoksia maailmanlaajuisesti. Lisäksi se ylläpiti omien kokoelmiensa nuotistoselainta, joka nykyisin on käytettävissä Music Finlandin  verkkosivuilla.
Peter Gallagher

**Peter Gallagher** (s. 19. elokuuta 1955 New York, New York, Yhdysvallat) on näyttelijä, joka on näytellyt teatterissa, televisiossa ja elokuvissa. Gallagher on näytellyt televisiosarjassa *[[O.C.]]* roolin Sandy Cohenina. 

Nuoresta asti näyttelemisestä kiinnostunut Gallagher kasvoi Armonkissa New Yorkin osavaltiossa. Hän aloitti näyttelemisen teini-iässä koulun näytelmissä ja musikaaleissa. Ura lähti nousuun Tuftsin yliopiston ja Broadwayn kautta. Uran jo vakiinnuttua Gallagher teki töitä ohjaaja Steven Soderberghin kanssa. Hän asuu perheensä kanssa New Yorkissa.

## Aiheesta muualla
*
Pescaran maakunta

**Pescaran maakunta** on yksi Italian maakunnista. Se sijaitsee Abruzzon alueella, ja sen pääkaupunki on Pescara, joka myös on asukasluvultaan suurin kaupunki. Maakunta on pinta-alaltaan 1 225 neliökilometrin suuruinen, ja siellä asuu noin 320&nbsp;000 ihmistä. 

Pescaran maakunnan rajamaakuntia ovat Teramon maakunta, Chietin maakunta sekä L'Aquilan maakunta, ja lisäksi sitä rajaa Adrianmeri idässä. Se keskittyy Pescara-joen laaksoon ja sen ympäristöön.

## Historia
Pescaran maakunta perustettiin vuonna 1927, kun siihen liitettiin kuntia Abruzzon alueen kolmesta muusta maakunnasta. Maakuntaa puuhattiin alueelle vuosien ajan. Nykyisen Pescaran kaupungin paikalla oli vain kaksi kylää. Sopimukseen päästiin vasta ensimmäisen maailmansodan jälkeen, kun vuonna 1918 kaupunkien johtajat hyväksyivät liittymissopimuksen, jolla uusi kaupunki nimeltään "Aterno" tulisi perustaa. Runoilija Gabriele D’Annunzion avulla sopimus allekirjoitettiin ja virallistettiin 2. tammikuuta 1927.

## Lähteet

## Aiheesta muualla
Carman (mytologia)

**Carman** tai **Carmun** on irlantilaisessa mytologiassa esiintyvä ateenalainen soturinainen, joka kolmen poikansa Dubin (*musta*), Dotherin (*paha*) ja Dianin (*väkivalta*) kanssa yritti tunkeutua Irlantiin Tuatha Dé Danannin aikoina. Carman tuhosi taikavoimillaan koko Irlannin sadon.

Tuatha Dé Danannin neljä hahmoa, Crichinbel, Lug, Bé Chuille ja Aoi, haastoivat Carmanin ja tämän pojat taisteluun, jonka irlantilaiset voittivat. Carman vangittiin ja hänen poikansa karkotettiin Irlannista. Carman menehtyi kaipaukseen ja haudattiin Wexfordiin tammien keskelle. Hautapaikkaa kutsutaan hänen mukaansa Carmaniksi. Historiallisina aikoina Tuatha Dén on kerrottu järjestäneen paikalla Óenach Carman -juhlan.
Kelly Rowan

**Kelly Jill Emily Rowan** (s. 26. lokakuuta 1965 Ottawa, Kanada) on kanadalainen näyttelijä. Hän aloitti uransa mallina. Hänet tunnetaan muun muassa yhdysvaltalaisesta televisiosarjasta *[[O.C.]]*, jossa hän näyttelee Sethin äitiä, Kirsten Cohenia. Tehtyään *O.C:tä* neljä vuotta Rowan palasi elokuvien näyttelijäksi.

## Lähteet

## Aiheesta muualla
*
Zeitgeist

**Zeitgeist** [tsaitgaist] (saksaa,  *Zeit* ’aika’, *Geist* ’henki, haamu’) eli **ajanhenki** on aikakautta vallitseva ajattelutapa tai katsomus. Sillä tarkoitetaan tiettynä aikakautena yleisiä aatteita ja uskomuksia, vallitsevaa kulttuurillista, älyllistä ja moraalista ilmapiiriä.

”Ajan hengestä” puhuivat jo Voltaire ja muut 1700-luvun filosofit. Saksankielistä termiä Zeitgeist käytti ensimmäisenä Johann Gottfried Herder vuonna 1769, mutta yleisimmin se tunnetaan Georg Wilhelm Friedrich Hegelin historianfilosofian yhteydestä. Hänen mukaansa tiede tai taide eivät milloinkaan voi nousta aikansa ilmapiirin yläpuolelle. Niiden arvon mittari on se, kuinka lähelle ne pääsevät ehdotonta totuutta, jota kohti ihmiskunnan henki vähitellen kehittyy. Sittemmin Zeitgeistin merkitys on irtaantunut hegeliläisyydestä ja sillä viitataan löyhemmin tietyn aikakauden kulttuurisiin ominaispiirteisiin. Voidaan esimerkiksi puhua 60-luvun tai romantiikan ajan Zeitgeististä.

## Lähteet
Teramon maakunta

**Teramon maakunta** () on yksi Italian maakunnista. Se sijaitsee Abruzzon alueella, ja sen pääkaupunki on Teramo, joka myös on asukasluvultaan sen suurin kaupunki. Maakunta on pinta-alaltaan 1&nbsp;947,64 neliökilometriä ja siellä on arviolta 309&nbsp;859 asukasta (vuonna 2016). Se on jaettu 47 kuntaan.

Teramon maakuntaa rajaa pohjoisessa Ascoli Picenon maakunta, lounaisessa L'Aquilan maakunta, lännessä Rietin maakunta ja etelässä Pescaran maakunta. Lisäksi sen itäpuolella sijaitsee Adrianmeri. Maakunnassa on myös Apenniinien poimuvuoriston korkein vuori, Gran Sasso, jonka huippu Corno Grande on 2&nbsp;912 metriä korkea.

## Lähteet

## Aiheesta muualla
Kimmo Nevalainen

**Kimmo Nevalainen** (s. 23. huhtikuuta 1983 Liperi) on suomalainen jääkiekkoilija. Hän on pelipaikaltaan puolustaja. Nevalaisen kasvattajaseura on Liperin Kiekko, josta "Neppi" tosin siirtyi Joensuuhun jo nuorena. Ensimmäisen aikuisten sarjan ottelunsa Nevalainen pelasi Jokipojissa kaudella 1999–2000.

Kaudella 2000–2001 Nevalainen teki varsinaisen Mestis-debyyttinsä Jokipojissa (39 ottelua), jossa hän pelasi aina kauteen 2002–2003, jolloin siirtyi SaiPan A-nuorten joukkueeseen. Seuraavalla kaudella hänet nostettiin joukkueen liigajoukkueeseen. Liigaotteluita hänelle kertyi SM-liigassa 43.

Kaudella 2004–2005 Nevalainen jäi ilman liigasopimusta ja siirtyi Mestis -seura KooKoo'seen. Vaatimattoman kauden aikana Nevalainen teki 2 maalia ja kuusi syöttöpistettä. Kaudella 2005–2006 Nevalainen palasi Jokipoikiin, jossa hänet nimettiin kaudella 2006–2007 joukkueen kapteeniksi.

## Lähteet
* 
* 
*
Topmost

**Topmost** oli vasta 17-vuotiaiden koulupoikien Gugi Kokljuschkinin ja Harri Saksalan syksyllä 1964 perustama suomalainen yhtye. Yhtye hajosi keväällä 1965 ja aloitti uudelleen syksyllä 1965. Topmostin kuuluisin kokoonpano syntyi tammikuussa 1966. Yhtye hajosi 20.9.1968. Yhtye ehti kuitenkin kohota nuorison suosituimmaksi pop-yhtyeeksi Suomessa. Hajoamisesta huolimatta yhdessä soittaminen on jatkunut näihin päiviin noin kymmenen keikan vuosivauhdilla.

## Kokoonpanot

### 1964

* Harri Saksala – laulu, tenorisaksofoni, huuliharppu
* Vasilij ”Gugi” Kokljuschkin – laulu
* Heimo Holopainen – basso
* Kaj Hellman – rummut
* Kari Laakso – kitara

### 1966–1968

* Heimo "Holle" Holopainen – basso, laulu
* Kristian "Kisu" Jernström – rummut, laulu
* Vasilij ”Gugi” Kokljuschkin – laulu
* Eero Lupari – kitara, laulu
* Harri Saksala – laulu, saksofoni
* Arto ”Poku” Tarkkonen – urut

## Diskografia

## Lähteet
*http://www.topmost.fi/ 
*Jukka Tujulan Topmost-sivut 

### Viitteet

## Aiheesta muualla
* 
* YLE Elävä arkisto: Topmost – aikansa pop-ykköset
Konvergenssi

**Konvergenssi** tarkoittaa yleisesti tarkasteltavan ilmiön lähestymistä tietyn ajan kuluessa koskien jotakin määrättyä arvoa, yhteistä näkemystä tai tasapainotilaa.

## Luonnontieteet

*Evoluutiobiologiassa konvergenssi tai konvergenttinen evoluutio tarkoittaa samankaltaisten sopeumien kehittymistä eliöille, jotka eivät ole toisilleen läheistä sukua. Syynä ovat ilmeisesti samankaltaiset valintapaineet. Esimerkkejä konvergenssista ovat suden ja pussihukan ja maamyyrän ja afrikkalaisten kultamyyrien samankaltainen ruumiinrakenne.
*Meteorologiassa konvergenssi tarkoittaa aluetta, jolle tuuli tuo enemmän ilmaa kuin vie siitä pois. Tunnetuin konvergenssi lienee intertrooppinen konvergenssi ITCZ, jossa pasaatituulet törmäävät yhteen, syntyy matalapaine ja kehittyy laajoja ukkospilvirykelmiä.

## Psykologia
Etenkin kognitiivisen psykologian termistössä konvergenssi on binokulaarinen etäisyysvihje: kohdennettuaan katseensa kappaleeseen ihminen kykenee summittaisesti arvioimaan silmämunia liikuttavien lihasten asennon avulla kappaleen etäisyyttä. Konvergenssi toimii hyvin etenkin lyhyillä välimatkoilla, ts. kun tarkasteltava kappale on korkeintaan muutamien metrien päässä kasvoista. Ilmiö on helppo huomata esimerkiksi kohdentamalla katse sormenpäähän ja liikuttamalla sormenpäätä kohti kasvoja, jolloin silmät menevät "kieroon".

## Matematiikka
Matematiikassa konvergenssi tarkoittaa ensisijaisesti äärettömän jonon tai sarjan raja-arvon käyttäytymistä: esimerkiksi konvergoiva lukujono suppenee ja divergoiva lukujono harvenee.

## Teknologia
*Teknologinen konvergenssi tarkoittaa suuntausta, jossa erillisen toiminnallisuuden omaavat tekniikat kehittyvät yhteneviksi tuotteiksi. Tällöin usean tuotteen ominaisuudet yhdistyvät yhdessä yhdessä tuotteessa. Esimerkiksi tietokoneeseen on sen kehityksen aikana konvergoitunut, yhtynyt mm. laskin (taulukkolaskenta), kirjoituskone (tekstinkäsittely), posti (sähköposti), pankki (maksaminen Internetissä), kirjasto (Internet), pelaaminen (tietokonepelit).

* Mediakonvergenssilla tarkoitetaan eri joukkotiedotusvälineiden ja niiden sisältöjen yhtymistä niin, että esimerkiksi samaa tekstiä, kuvaa ja liikkuvaa kuvaa sisältävää aineistoa voidaan jakaa eri muodoissa eri medioissa. Periaatetta kuvaa ilmaus *write once, publish many*.

## Yhteiskuntatieteet
Taloustieteessä beta- tai sigma-konvergenssilla tarkoitetaan alueellisten kasvuerojen pienenemistä joko valtioiden välillä tai sisällä.

## Katso myös
*Perspektiivi
*Globalisaatio
Jäitä hattuun

**Jäitä hattuun** () on yhdysvaltalainen tilannekomediasarja. Sarjan on luonut työstään *[[Seinfeld]]in* parissa tunnettu Larry David, joka toimii sarjassa myös käsikirjoittajana ja vastaavana tuottajana sekä näyttelee pääosassa itseensä perustuvaa hahmoa, *Seinfeldilla* rikastunutta ja osa-aikaisesti eläköitynyttä tv-käsikirjoittaja Larry Davidia. Sarjaa on Yhdysvalloissa tuotettu HBO-kaapelitelevisiokanavalle yhdeksän tuotantokautta vuosina 2000–2011 sekä 2017. Kymmenennen kauden tuotanto alkoi vuonna 2018., ja yhdestoista tuotantokausi tehtiin 2020-luvun alussa covid-pandemiaa kommentoiden. Kahdestoista ja viimeiseksi ilmoitettu tuotantokausi nähtiin Yhdysvalloissa keväällä 2024. Suomessa sarjaa ovat esittäneet HBO:n lisäksi Canal+ ja Yle Teema.

## Sarjan konsepti
Sarja on sijoittunut Los Angelesiin ja perustuu löyhästi Larry Davidin omaan elämään televisiotyöllään upporikastuneena tv-käsikirjoittajana. Tyyliltään sarjan huumori muistuttaa Davidin aiempaa hittisarjaa *Seinfeldia*, keskittyen paljolti jokapäiväisten asioiden, maneerien ja sosiaalisen kanssakäynnin tarkasteluun ja satirisointiin. *Jäitä hattuun* on kuvattu dokumentaristiseen tyyliin käsivarakameralla ja hahmojen välinen dialogi on suurilta osin improvisoitua.

Sarjan keskeisimmät henkilöt Larry Davidin lisäksi ovat hänen koeteltu vaimonsa Cheryl (näyttelee Cheryl Hines), managerinsa Jeff Green (näyttelee Jeff Garlin) sekä tämän vaimo Susie (näyttelee Susie Essman). Sarjassa on myös vieraillut lukuisia tunnettuja koomikoita ja näyttelijöitä, yleensä itseään esittäen. Toistuvissa rooleissa esiintyvät Davidin ystävät näyttelijä Ted Danson ja koomikko Richard Lewis, mutta myös muun muassa Ben Stiller, Mel Brooks, David Schwimmer, Hugh Hefner ja Dustin Hoffman ovat esiintyneet sarjassa. Seitsemännellä tuotantokaudella mukana ovat myös *Seinfeldista* tutut Jerry Seinfeld, Julia Louis-Dreyfus, Jason Alexander ja Michael Richards.

Vuonna 2013 HBO ensiesitti *Jäitä hattuun* -sarjaa tyyliltään muistuttavan elokuvan *[[Clear History]]*. Sen pääosan esittäjä ja yksi käsikirjoittajista on Larry David.

## Lähteet

## Aiheesta muualla
* 
* HBO – Curb Your Enthusiasm  
* Jäitä hattuun (Yle).
Chino (Kalifornia)

**Chino** on kaupunki Kaliforniassa, San Bernardinon piirikunnassa, Yhdysvalloissa. Se on osa Los Angelesin metropolialuetta. Vuoden  väestönlaskennassa kaupungin asukasluku oli 67&nbsp;168, ja se on pinta-alaltaan 54,5 neliökilometrin suuruinen. Chinosta muodostettiin kaupunki vuonna 1910, ja se tunnetaan etenkin maitotiloistaan, jotka tuottavat Etelä-Kalifornian maitotuotteista huomattavan osan.

## Lähteet

## Aiheesta muualla
* Kaupungin viralliset sivut
Ahmasjärvi

**Ahmasjärvi** voi tarkoittaa seuraavia maantieteellisiä kohteita:

* Ahmasjärvi, järvi Eurassa
* Ahmasjärvi, järvi Inarissa
* Ahmasjärvi, järvi Kannuksessa
* Ahmasjärvi, järvi Kodisjoella
* Ahmasjärvi, järvi Oulussa
* Ahmasjärvi, järvi Utajärvellä
* Ahmasjärven yrityspuisto Ylikiimingin Lamussa.
Sami Puruskainen

**Sami Puruskainen** (s. 27. kesäkuuta 1979 Joensuu) on suomalainen jääkiekkovalmentaja, joka toimii III-divisioonassa pelaavan Joensuun Peli-Tovereiden pelaajavalmentajana. Pelaajaurallaan Puruskainen edusti muun muassa Mestiksessä pelaavaa Jokipoikia. Hän oli pelipaikaltaan laitahyökkääjä.

Uransa Lieksan Hurtissa aloittanut Puruskainen siirtyi pelaamaan Jokipoikien A-nuoriin kaudella 1998–1999. Jo seuraavalla kaudella edustusjoukkueeseen noussut Puruskainen oli Jokipoikien paras pistemies tehden tehot 24+39=63 Suomi-sarja kaudella 2003–2004. Mestiskaudella 2004–2005 Puruskainen teki 43:ssa pelaamassaan ottelussa 15 maalia ja 18 syöttöpistettä. Seuraavalla kaudella SM-liiga-joukkue KalPassakin kolme liigaottelua pelannut Puruskainen paransi viime kautensa tehoja yhdellä tehopisteellä, tekemällä 13 maalia ja 21 syöttöpistettä.

Pelaajauransa Puruskainen lopetti kauden 2015–2016 jälkeen. Hän oli samalla valmentanut Kontiolahden Kajastusta vuodesta 2011 ja jatkoi nyt seuran päävalmentajana. Kaudet 2018–2019 ja 2019–2020 hän valmensi Karjalan Koplaa.

## Lähteet
* 
* Sami Puruskainen Team Staff Profile EliteProspects 
*
Somersoja

**Somersoja** on Raision pohjoisin kaupunginosa ja se rajoittuu Maskuun päin. Alueella on kerrostaloasutusta (Petäsmäen lähiö), kirjasto ja paljon vanhaa pientaloasutusta. Somersojassa on paljon rakentamatonta aluetta, joten siellä voi nähdä koskematonta peltomaisemaa.
## Lähteet
* 
* 
### Viitteet
Ahmasjärvi (Oulu)

**Ahmasjärvi** on järvi Ylikiimingin suuralueella Oulussa Pohjois-Pohjanmaan maakunnassa. Se sijaitsee Oulusta Ylikiiminkiin johtavan seututien 833 varrella Lamun itäpuolella, noin yhdentoista kilometrin päässä Ylikiimingin taajamasta länteen.

Järvi on suoperäinen, ruoikkorantainen ja matala järvi, jota ympäröi joka puolelta avosuo. Järven ongelmia ovat liettyminen ja uhkaava umpeenkasvu. Järveä on kunnostettu vuodesta 2005, ja kunnostuksen tavoitteina ovat tyhjennys ja ruoppaus sekä virkistyskäyttörakenteiden rakentaminen.

Järven suoperäisyydestä ja mataluudesta huolimatta se on kalastuskohteena suosittu. Kalakantaan kuuluvat pääasiassa särjet ja ahvenet, mutta siinä on myös pieni haukikanta.

Järven laskuoja on länteen virtaava Ahmasoja, joka laskee Kiimingin ja Oulun rajalla sijaitsevaan Kalimeenlampeen ja edelleen Kalimeenojan kautta Perämereen.

## Lähteet
Jani Keränen

**Jani Keränen** (s. 29. maaliskuuta 1982 Lieksa) on suomalainen jääkiekkoilija, joka on edustanut muun muassa Mestiksessä pelaavaa Jokipoikia. Hän on pelipaikaltaan laitahyökkääjä.

Lieksan Hurttien kasvatti siirtyi Jokipoikien A-nuoriin kaudella 2000–2001. Myös WarKiksessa pelannut Keränen oli mukana nostamassa Jokipoikia Mestikseen ja kaudella 2004–2005 syntyi tehot 5+10. Seuraavalla kaudella SM-liiga-joukkue KalPassakin kolme ottelua tehoin 0+1 pelannut Keränen voitti Jokipoikien maalipörssin 18 maalilla.

## Lähteet
*
*
Vuosaaren vesitorni

**Vuosaaren vesitorni** oli vesitorni Helsingin Vuosaaressa, joka oli käytössä vuoteen 1985 asti. Veden toimituksen lisäksi torni toimi pitkään Vuosaaren maamerkkinä. Korkeus oli 34 metriä ja tilavuus 1500 kuutiometriä. Vesitorni poistettiin käytöstä vuonna 1985, ja se purettiin syyskuussa 2005. Nyt paikalla sijaitsee kaksi kerrostaloa. Tontin lähellä sijaitsee Vuosaari-lehden toimitus.

## Historia
Vuosaaren vesitorni rakennettiin vuosina 1962–1964 Keski-Vuosaaren korkeimmalle kalliolle. Tornin korkeus oli 34 metriä ja tilavuus 1&nbsp;500 kuutiometriä. Vesitorni poistui alkuperäisestä käytöstä vuonna 1985, jolloin Vuosaaren vesijohtoverkosto kytkettiin Myllypuron painepiiriin.

Tornin vesisäilö on ollut jo tyhjä vuodesta 1985 ja virallisesti se poistettiin käytöstä 1990-luvun alussa. Vesitornia on esitetty muutettavaksi kiipeilykeskukseksi ja erilaisiksi asuinrakennuksiksi. Vuonna 2002 kuitenkin esitettiin vesitornin purkamista tai muuttamista asuinkäyttöön. Lopulta paikalle päätettiin rakentaa kaksi viisikerroksista taloa. 

Vesitornin purkutyö alkoi syyskuun lopulla 2005, ja työ kesti lokakuun 2005 loppuun. Kerrostalojen rakentaminen alkoi kesällä 2006.

## Lähteet
Harry Adaskin

**Harry Adaskin** O.C. (6. lokakuuta 1901 Riika – 7. huhtikuuta 1994 Vancouver) oli kanadalainen viulisti.

Adaskin syntyi juutalaiseen perheeseen Latvian pääkaupungissa Riiassa. Hän muutti lapsena vanhempineen Torontoon. Kanadan kansalaisuuden Adaskin sai 1909.

Adaskin perusti vuonna 1923 oman jousikvartettonsa Hart House String Quartetin ja esiintyi usein yhdessä vaimonsa Frances Adaskinin kanssa. Hän myös juonsi useita CBC Radion ohjelmia, kuten *Musically Speaking* ja *Tuesday Night*.

Adaskin työskenteli Brittiläisen Kolumbian yliopiston musiikkiosastolla vuoteen 1973. Hänelle myönnettiin Order of Canadan kunniamerkki 1974. Adaskin kirjoitti kaksiosaisen omaelämäkertansa vuosina 1977 ja 1982. Hänen veljensä Murray ja John Adaskin olivat myös muusikoita.

Frances Adaskin jäi leskeksi, kun Harry kuoli 7.4.1994 Vancouverissa. Hän oli 92-vuotias.

## Lähteet
Mauri Niemi

**Mauri Niemi** (17. tammikuuta 1945, Töysä) on Skanskan entinen toimitusjohtaja. Koulutukseltaan Niemi on rakennusinsinööri. Tällä hetkellä hän toimii Privatum Oy:n hallituksen puheenjohtajana. Niemi on lisäksi ollut ja on edelleen hallituksen jäsenenä tai puheenjohtajana lukuisissa yrityksissä sekä edunvalvonta- ja kulttuurijärjestöissä. Hänelle on myönnetty vuonna 2004 Suomen Leijonan Ritarikunnan Komentajamerkki.
Francisco Ayala

**Francisco Ayala García-Duarte** (16. maaliskuuta 1906 Granada, Espanja – 3. marraskuuta 2009 Madrid, Espanja) oli espanjalainen kirjailija. Hän oli Espanjan kuninkaallisen akatemian jäsen.

Ayala julkaisi ensimmäisen romaaninsa 19-vuotiaana. Espanjan sisällissodan jälkeen hän siirtyi Argentiinaan, jossa asui vuoteen 1950 saakka. Kirjoittamistyönsä ohella hän opetti sosiologiaa. Hän asui ja työskenteli myös Brasiliassa, Puerto Ricossa ja Yhdysvalloissa ennen palaamistaan vuonna 1960 Espanjaan, missä kuoli 103-vuotiaana.

Ayalalle myönnettiin kirjailijanuransa aikana useita palkintoja, kuten Cervantes-palkinto 1991 ja Asturian ruhtinaan palkinto 1998.

## Lähteet